***PROJEKTS***

***Zemes nomas līguma projekts***

\_\_\_\_\_\_\_\_\_\_\_\_\_\_\_\_\_ 20\_\_.gada \_\_\_. \_\_\_\_\_\_\_\_\_\_\_\_

*Vai*

*Sagatavošanas datums 20\_\_.gada \_\_.\_\_\_\_\_\_\_\_\_\_\_\_*

*Līguma reģistrācijas numuru skatīt dokumenta pielikumā*

*Parakstīšanas datums ir pēdējā pievienotā droša elektroniskā paraksta un tā laika zīmoga datums.*

**Akciju sabiedrība “Latvijas valsts meži”** (turpmāk - LVM), vienotais reģistrācijas Nr.40003466281, tās Nekustamo īpašumu pārvaldes \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*amats, vārds, uzvārds*), kurš rīkojas uz pilnvarojuma pamata (turpmāk – Iznomātājs)no vienas puses, un

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ (*fiziskām personām vārds, uzvārds, personas kods/ juridiskajām personām nosaukums, reģistrācijas nr., pārstāvja vārds, uzvārds, amats, kura pārstāvības tiesības – tiesības pārstāvēt atsevišķi, reģistrētas Komercreģistrā, pārbaudītas reģistrā www.lursoft.lv*), (turpmāk – Nomnieks) no otras puses,

kopā tekstā saukti – Puses (turpmāk - Puses), pamatojoties uz Iznomātāja organizētā (-ās) konkursa/izsoles „\_\_\_\_\_\_\_\_\_\_\_\_\_\_\_” \_\_.\_\_.\_\_\_\_ apstiprinātajiem rezultātiem *(lieto gadījumos, kad tiek rīkots konkurss/izsole)*,

izsakot savu brīvi radušos gribu, bez maldības, viltus vai spaidiem, noslēdz līgumu (turpmāk–Līgums) par sekojošo:

1. **Līguma priekšmets**
	1. Iznomātājs iznomā un Nomnieks pieņem lietošanā valsts zemi vai zemi (*piemēro, ja zemes īpašnieks ir AS „Latvijas valsts meži”*) ar kopējo platību\_\_\_\_\_\_\_\_ ha, kas atrodas \_\_\_\_\_\_\_novada \_\_\_\_\_\_\_\_\_pagastā, ir izvietota zemes vienībā (-ās) ar kadastra apzīmējumu (-iem) \_\_\_\_\_\_\_\_\_\_\_\_\_\_\_\_\_\_\_\_\_\_ un ietilpst nekustamā īpašuma \_\_\_\_\_\_\_\_\_\_\_, kadastra Nr.\_\_\_\_\_\_\_ sastāvā (turpmāk – Zeme), atbilstoši klāt pievienotajam zemes robežu plānam/zemes vienības daļas robežu plānam/zemes robežu skicei vai shēmai, kas ir Pielikums Nr.1.
	2. Zemes iznomāšanas mērķis ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	3. Īpašuma tiesības uz Zemi (kadastra nr.\_\_\_\_\_\_\_\_\_\_\_\_) nostiprinātas uz valsts vārda Latvijas Republikas Zemkopības ministrijas personā vai uz AS „Latvijas valsts meži” vārda (*piemēro nepieciešamo*), \_\_\_\_\_\_\_ tiesas \_\_\_\_\_\_\_ pagasta zemesgrāmatas nodalījumā Nr. \_\_\_\_.

vai

1.3. Zeme (kad apz.\_\_\_\_\_\_\_\_) nav reģistrēta Zemesgrāmatā. Zemes piekritību valstij Latvijas Republikas Zemkopības ministrijas personā apliecina 31.05.2010. MK rīkojuma Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā” 8. un 13.punkts, 8.pielikums “Zemes vienības, kuras saglabājamas valsts īpašumā un nododamas Zemkopības ministrijas valdījumā”. (*piemēro, ja nav reģistrētas īpašuma tiesības zemesgrāmatā uz Zemi*)

* 1. Zemes robežas Nomniekam dabā ir ierādītas un tās ir zināmas.
	2. Uz Zemes atrodas šādas ēkas un būves, kas pieder šādam (-iem) īpašniekam (-iem):

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. *(lieto, ja ir konstatētas ēkas un būves)*

*vai*

1.5. Uz Zemes neatrodas Iznomātājam vai trešajām personām piederošas ēkas vai būves *(lieto, ja nav konstatētas ēkas un būves).*

* 1. Zeme ir apgrūtināta ar šādiem aprobežojumiem un servitūtiem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	2. Uz Zemes atrodas mežs ar mežaudzes sastāvu, kura apraksts pievienots Pielikumā Nr. 4 *(piemēro gadījumos, kad tiek iznomāta meža zeme.)*
	3. Par Zemi ir noslēgts medību tiesību nomas līgums ar medību kolektīvu\_\_\_\_\_\_ *(nosaukums, reģ. Nr.\_\_\_\_\_\_\_\_) kontaktpersona \_\_\_\_\_\_\_\_\_, tel. \_\_\_\_\_\_\_\_\_\_\_\_\_ (piemēro, ja ir noslēgts medību tiesību nomas līgums un datus uzrāda pēc konkursa/izsoles procedūras beigām pie līguma slēgšanas).*
	4. Par Zemi ir noslēgts ilgtermiņa mežizstrādes līgums ar\_\_\_\_\_\_\_ (nosaukums) (*piemēro, ja ir noslēgts ilgtermiņa mežistrādes līgums*).
	5. Par Zemes nodošanu Nomniekam lietošanā un apsaimniekošanā, tiek sastādīts un abpusēji parakstīts Zemes nodošanas - pieņemšanas akts 2 eksemplāros, no kuriem viens eksemplārs paliek Iznomātājam otrs Nomniekam. Pēc abpusējas parakstīšanas Zemes nodošanas- pieņemšanas akts tiek pievienots kā Līguma pielikums Nr.2 (*piemēro, ja Līgums netiek koroborēts zemesgrāmatā*).

*vai*

1.10. Par Zemes nodošanu Nomniekam lietošanā un apsaimniekošanā, tiek sastādīts un abpusēji parakstīts Zemes nodošanas - pieņemšanas akts 3 eksemplāros, no kuriem viens eksemplārs paliek Iznomātājam viens Nomniekam un viens attiecīgajai zemesgrāmatu nodaļai, kurš līdz iesniegšanai glabājas pie Nomnieka. Pēc abpusējas parakstīšanas Zemes nodošanas- pieņemšanas akts tiek pievienots kā Līguma pielikums Nr.2 (*piemēro ja līgumā ir paredzētas tiesības to koroborēt zemesgrāmatā)*.

*Vai*

*1.10. Par Zemes nodošanu Nomniekam lietošanā un apsaimniekošanā, tiek sastādīts un abpusēji parakstīts Zemes nodošanas - pieņemšanas akts,* *kas parakstīts elektroniski ar drošu elektronisko parakstu un satur laika zīmogu. Pēc abpusējas parakstīšanas Zemes nodošanas- pieņemšanas akts tiek pievienots kā Līguma Pielikums Nr.2 un kļūst par Līguma neatņemamu sastāvdaļu*

1. **Līguma termiņš**
	1. Līgums stājas spēkā tā abpusējas parakstīšanas dienā un ir spēkā \_\_ (*gadu skaits vārdos*) gadus, t.i. līdz \_\_.\_\_.\_\_\_\_.
	2. Pusēm rakstiski vienojoties, Līguma darbības termiņš var tikt pagarināts ievērojot Latvijas Republikas normatīvajos aktos noteikto kārtību pie nosacījuma, ja Nomnieks labticīgi ir pildījis visus Līguma noteikumus. (*piemēro, ja Līgums tiek slēgts uz termiņu, kas mazāks par 30 gadiem*)
2. **Maksājumi un līgumsods**
	1. Zemes nomas maksa (turpmāk - nomas maksa) par Līguma 1.1.punktā minētās Zemes lietošanu gadā ir \_\_\_.\_\_ EUR (\_\_\_\_\_\_\_\_ euro un \_\_\_ centi), tai skaitā:
* nomas maksa –\_\_\_\_\_\_ EUR (\_\_\_\_\_\_\_\_ euro un \_\_\_\_\_ centi), atbilstoši konkursa/izsoles rezultātiem/*vai citam nomas maksas noteikšanas pamatojumam*;
* nekustamā īpašuma nodokļa kompensācija - \_\_\_\_\_\_\_ EUR (\_\_\_\_\_\_ euro un \_\_\_\_\_ centi), kas sastāda 1,5 % no zemes kadastrālās vērtības;
* pievienotās vērtības nodoklis 21 % - \_\_\_\_\_\_ EUR (\_\_\_\_\_\_\_\_ euro un \_\_\_\_\_ centi) atbilstoši spēkā esošajai nodokļa likmei.
	1. Ja valstī mainās nodokļu normatīvais regulējums, Iznomātājs izraksta rēķinu, atbilstoši valstī spēkā esošajām nodokļu likmēm uz rēķina izrakstīšanas brīdi.
	2. Nomnieks kompensē Iznomātāja pieaicinātā neatkarīgā vērtētāja atlīdzības summu \_\_\_\_ EUR (*summas atšifrējums ar vārdiem),* kam papildus maksājams pievienotās vērtības nodoklis 21% apmērā \_\_\_EUR(*summas atšifrējums ar vārdiem)* – izdevumus, kas radušies Iznomātājam, lai noteiktu konkursa/izsoles sākuma cenu. (*piemēro, ja konkursa/izsoles sākuma nomas maksas noteikšanai pieaicināts neatkarīgs vērtētājs*)
	3. Drošības nauda \_\_\_\_\_ EUR (*summas atšifrējums ar vārdiem*) apmērā, ko Nomnieks kā Konkursa/Izsoles dalībnieks iemaksājis Iznomātāja kontā saskaņā ar Konkursa/izsoles nolikuma \_\_\_.punkta noteikumiem, tiek ieskaitīta nomas maksā un 3.3.punktā minēto izdevumu kompensēšanai (*piemēro gadījumos, kad konkursa/izsoles drošības nauda tiek ieskaitīta zemes nomas maksā un vērtējuma izdevumu segšanai*).
	4. Nomnieks maksā Iznomātājam nomas maksu par katru ceturksni līdz tekošā perioda pēdējai dienai, šo maksājumu veikšanai nepieciešamo naudas summu iemaksājot Iznomātāja norēķinu kontā.
	5. Līdz katra kalendārā ceturkšņa pēdējā mēneša 15.datumam Iznomātājs izraksta rēķinu par maksājamo nomas maksu un izsniedz/nosūta to Nomniekam uz Nomnieka šajā Līgumā norādīto e-pasta adresi: \_\_\_\_\_\_\_\_\_. Rēķina nesaņemšana neatbrīvo Nomnieku no pienākuma veikt Līgumā noteikto nomas maksas apmaksu Līgumā noteiktajos termiņos. Ja Nomnieks dažādu apstākļu dēļ nav saņēmis šajā punktā minētos rēķinus līdz ceturkšņa pēdējā mēneša 20.datumam, Nomniekam ir pienākums nekavējoties par to rakstveidā paziņot Iznomātājam, bet Iznomātājam ir pienākums nekavējoties pēc šāda Nomnieka paziņojuma saņemšanas izsniegt/nosūtīt Nomniekam jaunus rēķinus šajā Līguma punktā norādītajā kārtībā (*piemēro, ja nomas maksas apmaksa tiek veikta reizi ceturksnī*).

 *vai*

3.5. Nomnieks maksā Iznomātājam nomas maksu 2 reizes gadā, par katru pusgadu līdz tekošā perioda pēdējai dienai, šo maksājumu veikšanai nepieciešamo naudas summu iemaksājot Iznomātāja norēķinu kontā.

3.6. Līdz katra kalendārā gada jūnija un decembra mēneša 15.datumam Iznomātājs izraksta rēķinu par maksājamo nomas maksu un izsniedz/nosūta to Nomniekam uz Nomnieka šajā Līgumā norādīto e-pasta adresi: \_\_\_\_\_\_\_\_\_\_\_\_. Rēķina nesaņemšana neatbrīvo Nomnieku no pienākuma veikt Līgumā noteikto nomas maksas apmaksu Līgumā noteiktajos termiņos. Ja Nomnieks dažādu apstākļu dēļ nav saņēmis šajā punktā minētos rēķinus līdz jūnija vai attiecīgi decembra mēneša 20.datumam, Nomniekam ir pienākums nekavējoties par to rakstveidā paziņot Iznomātājam, bet Iznomātājam ir pienākums nekavējoties pēc šāda Nomnieka paziņojuma saņemšanas izsniegt/nosūtīt Nomniekam jaunus rēķinus šajā Līguma punktā norādītajā kārtībā *(piemēro, ja nomas maksas apmaksa tiek veikta divas reizes gadā).*

*vai*

3.5. Nomnieks maksā Iznomātājam nomas maksu 1 reizi gadā līdz tekošā gada 15. aprīlim, šī maksājumu veikšanai nepieciešamo naudas summu iemaksājot Iznomātāja norēķinu kontā.

* + 1. Nomas maksa par \_\_\_.gadu tiek maksāta līdz š.g. \_\_.\_\_\_\_\_\_, par ko rēķins tiek izrakstīts 10 darba dienu laikā no Līguma parakstīšanas dienas un nosūtīts Nomniekam uz Nomnieka šajā līgumā norādīto e-pasta adresi \_\_\_\_\_\_\_\_\_\_\_\_\_\_\_\_\_. (*piemēro, ja līgums noslēgts pēc 25.03*).

3.6. Līdz katra kalendārā gada marta mēneša 01.datumam Iznomātājs izraksta rēķinu par maksājamo nomas maksu un izsniedz/nosūta to Nomniekam uz Nomnieka šajā Līgumā norādīto e-pasta adresi: \_\_\_\_\_\_\_\_\_\_\_\_\_. Rēķina nesaņemšana neatbrīvo Nomnieku no pienākuma veikt Līgumā noteikto nomas maksas apmaksu Līgumā noteiktajā termiņā. Ja Nomnieks dažādu apstākļu dēļ nav saņēmis šajā punktā minēto rēķinu līdz marta mēneša 25.datumam, Nomniekam ir pienākums nekavējoties par to rakstveidā paziņot Iznomātājam, bet Iznomātājam ir pienākums nekavējoties pēc šāda Nomnieka paziņojuma saņemšanas izsniegt/nosūtīt Nomniekam jaunu rēķinu šajā Līguma punktā norādītajā kārtībā *(piemēro, ja nomas maksas apmaksa tiek veikta vienu reizi gadā).*

* 1. Ja Nomnieks noteiktajā termiņā pilnībā neizpilda Līgumā noteiktās maksājumu saistības, tad tas Iznomātājam maksā līgumsodu 0.1% apmērā no savlaicīgi nesamaksātās summas, par katru nokavēto maksājuma dienu.
	2. Līgumsoda samaksa neatbrīvo Nomnieku no pārējo ar šo Līgumu uzņemto saistību vai no tā izrietošo saistību izpildes.
	3. Iznomātājs ir tiesīgs, nosūtot Nomniekam rakstisku paziņojumu vai rēķinu, vienpusēji mainīt Nomas maksu vai citu saistīto maksājumu apmēru bez grozījumu izdarīšanas Līgumā:
		1. ja Zemei tiek mainīta kadastrālā vērtība;
		2. ja normatīvie akti paredz citu nomas maksas aprēķināšanas kārtību;
		3. ja ar normatīvajiem aktiem tiek no jauna ieviesti vai palielināti uz Līguma priekšmetu attiecināmie nodokļi un nodevas, vai mainīts ar nodokli apliekamais objekts.
	4. Iznomātājs vienpusēji pārskata nomas maksu ne retāk kā reizi 6 gados, atbilstoši Publiskas personas finanšu līdzekļu un mantas izšķērdēšanas novēršanas likuma prasībām, un maina, ja pārskatītā nomas maksa ir augstāka par noteikto nomas maksu.
		1. Nomas maksas noteikšanai pieaicina neatkarīgu vērtētāju. Ja nomas maksa tiek palielināta, Nomnieks kompensē Iznomātājam pieaicinātā neatkarīgā vērtētāja atlīdzības summu. Pārskatītā un mainītā nomas maksa stājas spēkā 30 (trīsdesmitajā) dienā pēc Iznomātāja rakstveida paziņojuma nosūtīšanas Nomniekam;
	5. Ja Nomnieks nepiekrīt Līguma 3.10. punkta kārtībā pārskatītajai nomas maksai, Nomniekam ir tiesības 1 (viena) mēneša laikā no Līguma 3.10.1.punktā minētā paziņojuma saņemšanas vienpusēji atkāpties no Līguma, par to rakstiski informējot Iznomātāju. Līdz Līguma izbeigšanai Nomnieks maksā nomas maksu atbilstoši pārskatītajai nomas maksai.
1. **Iznomātāja pienākumi un tiesības**
	1. Iznomātājs apņemas Līguma darbības laikā nepasliktināt Nomnieka lietošanas tiesības uz Zemi vai jebkādu daļu no tās un apņemas netraucēt Nomnieku lietot to.
	2. Iznomātājam jebkurā laikā ir tiesības pārliecināties vai Nomnieks ievēro visas ar šo Līgumu uzņemtās saistības, tai skaitā apsekot Zemi dabā un aizpildīt apsekošanas aktu.
	3. Iznomātājam ir tiesības vienu reizi gadā veikt mežaudžu stāvokļa novērtēšanu iznomātajās platībās. Ja Nomnieka veikto darbību rezultātā ir radušies mežaudžu bojājumi, Iznomātājs aprēķina radušos zaudējumus un piestāda rēķinu Nomniekam atmaksāšanai. (*piemēro, ja uz Zemes atrodas mežs*)
	4. Iznomātājs palielina nomas maksu, piemērojot koeficientu 1.5, ja Nomnieks ir veicis nelikumīgu būvniecību (tai skaitā dīķu, grāvju ierīkošanu) uz Zemes. Norādītais koeficients piemērojams uz laiku līdz pārkāpuma novēršanai t.i. nelikumīgi uzbūvēto objektu nojaukšanai.
	5. Iznomātājam vai viņa līgumpartnerim Līguma darbības laikā  ir tiesības izmantot Zemi plānoto mežsaimniecisko darbību (kokmateriālu produkcijas transportēšanas ceļu, kokmateriālu krautuvju izveidošanai) veikšanai, kā arī darbībām, kas nepieciešamas mežsaimniecisko darbu veikšanai un Iznomātājam apsaimniekošanā esošo valsts meža zemju ugunsapsardzības pasākumu nodrošināšanai.
		1. Informācija par plānoto Zemes izmantošanu mežsaimnieciskās darbības vajadzībām tiek nosūtīta uz Līgumā norādīto Nomnieka e-pasta adresi ne vēlāk kā 20 (divdesmit) dienas   pirms plānotās darbības uzsākšanas.
		2. Gadījumā, ja Zemi nepieciešams izmantot ārkārtas situāciju novēršanai un /vai  ugunsapsardzības pasākumu nodrošināšanai  Iznomātajam  apsaimniekošanā esošajās meža zemēs, Iznomātājs ir tiesīgs Izmantot Zemi bez iepriekšēja brīdinājuma vai saskaņojuma ar Nomnieku.
	6. Iznomātājam ir pienākums nodrošināt Nomnieku ar informāciju par saglabājamajām dabas vērtībām, ja tādas tiek konstatētas Līguma darbības laikā.
	7. Iznomātājs piekrīt Zemes nomas līguma koroborēšanai zemesgrāmatā (*piemēro gadījumos, kad līgums tiks koroborēts zemesgrāmatā*).
2. **Nomnieka pienākumi un tiesības**
	1. Nomnieka pienākums ir godprātīgi pildīt šajā Līgumā, normatīvajos tiesību aktos noteiktos pienākumus, precīzi laikā un pilnīgi norēķināties ar Iznomātāju par Zemes lietošanu.
	2. Nomnieks ir tiesīgs izmantot Zemi, ievērojot Līguma noteikumus un zemes lietotāja vispārīgos pienākumus, tai skaitā:
		1. izmantot Zemi atbilstīgi tiem mērķiem un noteikumiem, kādiem tā iznomāta;
		2. sakopt un uzturēt kārtībā lietošanā nodoto Zemi, daudzgadīgos stādījumus, ceļus, inženierbūves un citas būves (*līgumā norāda tikai tos objektus, kas ir dabā*). Iespēju robežās pasargāt Zemi no ūdens erozijas un vēja erozijas, ar savu darbību neizraisīt zemes applūšanu ar notekūdeņiem, tās pārpurvošanos vai sablīvēšanos, nepieļaut piesārņošanu ar ražošanas un/vai sadzīves atkritumiem, ķīmiskajām vielām un no citiem zemi postošiem procesiem;
		3. ievērot meliorācijas sistēmu un būvju, autoceļu un dzelzceļu, kabeļu, cauruļvadu, gaisa elektropārvades līniju, sakaru līniju un citu virszemes un pazemes inženierkomunikāciju un inženierbūvju aizsardzības un ekspluatācijas noteikumus (*līgumā norāda tikai tos objektus, kas ir dabā, ja nav- punktu nepiemēro*);
		4. aizsargāt dabas pieminekļus un kultūrvēsturiskos pieminekļus, ievērot īpaši aizsargājamo dabas objektu un to aizsargjoslu izmantošanas režīmu (*piemēro, ja minētie objekti vai to aizsargjoslas atrodas uz Zemes vai robežojas ar Zemi*);
		5. uzturēt Zemes robežu identifikācijas punktus-dabā nostiprinātās robežzīmes, nodrošināt to atjaunošanu, ja saimnieciskās darbības rezultātā robežpunkts un tā nostiprinājuma veids (kupica) tiek bojāts vai iznīcināts;
		6. ne vēlāk kā 1 (viena) gada laikā no Līguma noslēgšanas brīža, iesniegt Iznomātājam ūdens objekta ekspluatācijas noteikumus, kuri izstrādāti un saskaņoti atbilstoši 27.12.2005 MK noteikumiem Nr. 1014 „Ūdens objektu ekspluatācijas (apsaimniekošanas) noteikumu izstrādāšanas kārtība” (*piemēro, ja Zeme tiek iznomāta ūdenssaimniecībai, zivsaimniecībai, meliorācijas sistēmu, hidrotehnisko būvju būvniecībai*);
		7. kopt un kontrolēt ūdenstilpes akvatorija stāvokli, sekot ūdens sanitārajam stāvoklim. Vajadzības gadījumā brīdināt apkārtējos iedzīvotājus par bīstamā piesārņojuma noplūdes draudiem (*piemēro tikai pie zemes iznomāšanas ūdenssaimniecības vai zivsaimniecības vajadzībām*);
		8. ziņot reģionālajai Vides pārvaldei par piesārņojuma noskalošanos no ūdenstilpnes krastiem, kā arī par citiem novērotiem ūdenstilpju ūdens aizsardzības piekrastes joslu izmantošanas noteikumu pārkāpumiem (*piemēro tikai pie zemes iznomāšanas ūdenssaimniecības vai zivsaimniecības vajadzībām*);
		9. Ziemas mēnešos sekot skābekļa režīmam ūdenstilpnē un nepieciešamības gadījumā veikt aerāciju, organizēt āliņģu ciršanu ledū, kā arī veikt citus ūdens resursu lietotāja pienākumus, kas noteikti Ūdens apsaimniekošanas likuma 7.pantā (*piemēro tikai pie zemes iznomāšanas ūdenssaimniecības vai zivsaimniecības vajadzībām*);
		10. veikt tehnisko uzraudzību un uzturēt kārtībā hidrotehniskās būves, organizēt būvju apsardzību. Sistemātiski, ne retāk kā divas reizes gadā, veikt hidrobūvju tehniskā stāvokļa apskati, rezultātus reģistrējot ekspluatācijas un līmeņu novērojumu žurnālā (*piemēro ja tiek iznomātas mākslīgās ūdenskrātuves ar slūžu un dambju sistēmu*);
		11. nepieļaut auglīgās augsnes virskārtas iznīcināšanu vai tās kvalitātes pasliktināšanos;
		12. Veicot darbus, kas saistīti ar zemes lietojuma veida maiņu, noņemt auglīgo augsnes slāni un izmantot to zemes rekultivācijai vai tās auglības palielināšanai; (*ja paredzama būvniecība*)
		13. ar savu darbību neaizskart sabiedrības, tai skaitā medību tiesību nomnieku, kā arī ievērot citus normatīvajos aktos noteiktos zemes lietotāja vispārējos pienākumus;
		14. ievērot noteiktos Zemes servitūtus un aprobežojumus (*piemēro, ja tādi noteikti Līgumā 1.6.pkt.*);
		15. ievērot ugunsdrošības noteikumus un izmantojot Nomnieka rīcībā esošo tehniku un cilvēku resursus, pēc iespējas piedalīties ugunsgrēku dzēšanā;
		16. jebkuru iespējamo apauguma (koku un krūmu) novākšanu no Zemes rakstiski saskaņot ar Iznomātāju;
		17. Nomniekam ir tiesības Ūdenstilpes apsaimniekošanas vajadzībām izmantot un labiekārtot Ūdenstilpes krastu tauvas joslas ietvaros, atbilstoši Zvejniecības likuma 9.panta 7.daļas noteikumiem, ievērojot vides aizsardzības normas. (*Ūdenstilpes iznomāšanas gadījumos)*
		18. veikt regulāru (ikgadēju) krūmu un koku atvašu izpļaušanu no lauksaimniecībā izmantojamās zemes, tai skaitā grāvjiem, nepieļaujot apauguma veidošanos.
		19. \_\_\_\_\_\_\_\_\_\_\_\_\_ (*citi nosacījumi atbilstoši struktūrvienību atzinumiem*).
	3. Nomniekam laikā un pilnībā jāmaksā noteiktā nomas maksa, zemes (nekustamā īpašuma) nodoklis un pievienotās vērtības nodoklis, kā arī citi nodokļi un nodevas, kas var tikt attiecināti uz iznomāto Zemi.
	4. Nomnieks ir pilnībā atbildīgs par visu ar Līgumu uzņemto saistību un pienākumu izpildīšanu. Nomniekam ir pienākums atlīdzināt jebkādus zaudējumus, kas radušies citiem zemes lietotājiem, Iznomātājam, sabiedrībai vai videi Nomnieka vainas, prettiesiskas rīcības (darbības vai bezdarbības) dēļ.
	5. Nomniekam bez Iznomātāja rakstveida piekrišanas nav tiesības nodot Zemi apakšnomā trešajai personai, kas nav šī Līguma puse.
	6. Nomniekam aizliegts ar šo Līgumu noteiktās nomas tiesības ieķīlāt vai kā citādi izmantot darījumos ar trešajām personām.
	7. Nomniekam ir pienākums saglabāt normatīvajos aktos un LVM noteiktās dabas vērtības. Ja Līguma darbības laikā Nomnieks konstatē neatzīmētu putna ligzdu, kuras diametrs pārsniedz 50 cm, Nomnieks nekavējoties par konkrētajiem apstākļiem informē Iznomātāju, kurš izvērtējot apstākļus ir tiesīgs pieņemt Nomniekam saistošu lēmumu.
	8. Nomniekam ir pienākums novērst pārkāpumus Iznomātāja norādītajā termiņā.
	9. Ja Nomnieka saimnieciskās darbības realizācijas nodrošināšanai tiks izmantota Iznomātājam piederoša transporta infrastruktūra (meža autoceļi), Nomniekam pirms meža autoceļa ekspluatācijas uzsākšanas jāinformē Iznomātājs.
		1. Iznomātāja pārstāvis un Nomnieka pārstāvis, pieaicinot attiecīgos speciālistus, veic meža autoceļu tehniskā stāvokļa novērtēšanu un foto dokumentēšanu, un noslēdz līgumu par tā izmantošanu.
	10. Nomniekam nav tiesību rīkoties ar mežu, kas atrodas uz Zemes, tai skaitā veikt mežizstrādes un mežsaimnieciskos darbus *(piemēro, ja uz Zemes atrodas mežs)*.
	11. Ja uzsākot Zemes izmantošanu atbilstoši Līgumā noteiktajam mērķim ir nepieciešams atbrīvot Zemi no kokiem un krūmiem (turpmāk - Apaugums) Puses savstarpēji vienojas par to kura no Pusēm veiks Apauguma novākšanu.
		1. Ja Apauguma novākšanu veiks Nomnieks, tad 45 (četrdesmit piecas) dienas pirms plānotās darbības uzsākšanas Nomnieks iesniedz Iznomātājam iesniegumu, kurā informē Iznomātāju par plānoto darbību un lūdz nodrošināt likvīdās koksnes novērtēšanu un cirsmas pirkuma līguma noslēgšanu.
		2. Nomnieks drīkst uzsākt darbu, kas saistīti ar Zemes atbrīvošanu no Apauguma, izpildi tikai pēc cirsmas pirkuma līguma noslēgšanas par Zemē un meliorācijas grāvjos izcērtamās likvīdās koksnes iegādi un cirsmas pirkuma līgumā noteiktās visas pirkuma summas nomaksas.
		3. Cirsmas pirkuma līgumu Nomnieks slēdz ar LVM Mežsaimniecību.
	12. Nomniekam ir pienākums 6 (sešu) mēnešu laikā vai citā Iznomātāja norādītajā termiņā nojaukt nelikumīgi uzbūvētas ēkas/būves.
	13. Nomnieks sedz visus izdevumus, kas saistīti ar nostiprinājuma lūguma notariālu apliecināšanu, kā arī izdevumus (kancelejas nodevas), kas saistīti ar Nomnieka nomas tiesību nostiprināšanu zemesgrāmatā (*piemēro gadījumos, kad Nomas līgums tiek koroborēts zemesgrāmatā*).
	14. Nomniekam ir pienākums 5 (piecu) darba dienu laikā rakstiski informēt Iznomātāju par to, ka ir pieņemts tiesas nolēmums par Nomnieka maksātnespējas procesa uzsākšanu.
	15. Nomniekam nav tiesību ierobežot Iznomātāja darbinieku vai tā līgumpartneru pārvietošanos iznomātajā Zemē, kas saistīti ar darba pienākumu veikšanu un/vai noslēgto līgumsaistību izpildes nodrošināšanu  mežsaimniecisko darbību vai meža apsaimniekošanas darbu veikšanu.
	16. Nomniekam ir tiesības pretendēt uz Latvijas valsts vai Eiropas Savienības realizētajiem un finansētajiem lauksaimniecības atbalsta programmu pasākumiem. Nomnieks pilnībā atbild par minēto atbalsta programmu saistību izpildi.
	17. Nomniekam ir pienākums ievērot visus atbilstošos, tajā skaitā, ar darba drošību, ugunsdrošību un vides aizsardzību saistītos normatīvos aktus; kā arī ievērot LVM noteiktās „Prasības vides piesārņojuma samazināšanai” un „Vides aizsardzības prasības meža darbos”, dokuments pieejams LVM tīmekļa vietnē:

<https://www.lvm.lv/biznesa-partneriem/ligumu-pielikumi-un-noteikumi?scope=visparigie+ni-pielikumi+mernieciba+zemes-noma+servituti>.

* 1. Nomnieks apņemas ievērot meža apsaimniekošanas standartos noteiktos principus (sertifikācijas standarti pieejami tīmekļa vietnē - <https://www.lvm.lv/par-mums/korporativa-parvaldiba/sertifikacija>, kas saistīti ar Līgumā noteikto zemes izmantošanas mērķi.
	2. Nomnieks apņemas ievērot Līgumpartnera rīcības kodeksu, kas ir Līguma pielikums Nr.3.
1. **Nomas noteikumu maiņa un strīdu izskatīšanas kārtība**
	1. Attiecības, kas nav paredzētas šajā Līgumā, tiek noteiktas saskaņā ar Latvijas Republikā spēkā esošajiem tiesību aktiem.
	2. Ja spēkā stājas normatīvais tiesību akts, kurš paredz, nosaka vai uzliek savādākus Nomnieka un Iznomātāja tiesības un pienākumus, tad Līgumā izdarāmi attiecīgi grozījumi saskaņā ar šī normatīvā tiesību akta noteikumiem.
	3. Pusēm rakstveidā vienojoties, Līgumā var tikt izdarīti jebkādi grozījumi un papildinājumi.
	4. Šis līgums ir saistošs abām Pusēm, kā arī abu Pušu tiesību pārņēmējiem, mantiniekiem. Tiesību pārņēmējiem 30 dienu laikā Līgums jānoslēdz no jauna.
	5. Domstarpības starp Pusēm un attiecības, kas saistītas ar Līguma izpildi, tiek risinātas sarunu ceļā, bet, ja vienošanās netiek panākta, strīds izskatāms Baltijas starptautiskajā šķīrējtiesā viena tiesneša sastāvā, saskaņā ar šīs tiesas reglamentu, vai Latvijas Republikas tiesā, atbilstoši spēkā esošajiem normatīvajiem tiesību aktiem, pēc prasītāja izvēles.
2. **Līguma izbeigšana**
	1. Šis Līgums izbeidzas un zaudē savu likumīgo spēku:
		1. iestājoties Līguma 2.1.punktā noteiktajam Līguma termiņam;
		2. pusēm rakstveidā vienojoties, pirms Līguma termiņa beigām;
		3. Latvijas Republikas normatīvo tiesību aktos noteiktajās procedūrās, kas saistītas ar zemes iznomāšanas mērķi, tiek saņemts atzinums, ka Zemi nav iespējams izmantot iznomātajam mērķim;
		4. ja Zeme nepieciešama tālākai Iznomātāja saimnieciskās darbības nodrošināšanai, par to 1 (vienu) gadu iepriekš rakstveidā brīdinot Nomnieku (*piemēro visiem līgumiem*);
		5. tā laušanas gadījumos saskaņā ar Līguma turpmākajiem noteikumiem.
	2. Iznomātājs ir tiesīgs vienpusēji lauzt Līgumu, neatlīdzinot zaudējumus, ja:
		1. Nomnieks šajā Līgumā noteiktajos termiņos vai pilnā apmērā nemaksā nomas maksu un citus Līgumā paredzētos maksājumus;
		2. Iznomātājam ir kļuvis zināms, ka Nomniekam ir pasludināts personas maksātnespējas process, ko apliecina Maksātnespējas reģistrā publicētā informācija, kurai, saskaņā ar  Maksātnespējas likuma 12.panta pirmo daļu, ir publiska ticamība;
		3. Nomnieks izmanto iznomāto Zemi citiem mērķiem nekā 1.2. punktā minētajiem;
		4. 1 (viena) gada laikā no šī Līguma parakstīšanas brīža Nomnieks nav uzsācis iznomātās zemes apsaimniekošanu atbilstoši Līgumā paredzētajiem mērķiem;
		5. Nomnieks neievēro vai neizpilda normatīvo tiesību aktu prasības, un/vai pārkāpj jebkuru no  šī Līguma noteikumiem, un pēc Iznomātāja rakstveida brīdinājuma saņemšanas, nenovērš tajā norādīto pārkāpumu Iznomātāja norādītajā termiņā;
		6. Nomnieks Zemi bez Iznomātāja rakstveida piekrišanas iznomā trešajām personām.
		7. Līgumā noteiktajā termiņā Nomnieks neiesniedz Iznomātājam Ūdens objekta ekspluatācijas noteikumus. (*piemēro tikai pie zemes iznomāšanas ūdenssaimniecības vai zivsaimniecības vajadzībām)*
		8. Nomnieks 6 (sešu) mēnešu laikā vai citā Iznomātāja norādītajā termiņā nenojauc nelikumīgi uzbūvētas ēkas/būves;
		9. Nomnieks vai ar to saistītās personas tiek iekļautas Apvienoto Nāciju Organizācijas vai Eiropas Savienības, vai citas starptautiskās organizācijas, kuras dalībvalsts ir Latvijas Republika, sankciju sarakstos un uz to tiek piemērotas sankcijas Latvijas Republikas normatīvajos aktos noteiktajā kārtībā.
	3. Ja šis Līgums tiek izbeigts pirms termiņa notecēšanas, tad uz priekšu samaksātā nomas maksa netiek atgriezta.
	4. Pēc nomas attiecību izbeigšanas, Iznomātāja rakstiskā uzaicinājumā norādītajā termiņā (ne ilgāka kā 30 (trīsdesmit) dienas) Nomnieks nodod Iznomātājam Zemi ar nodošanas pieņemšanas aktu.
	5. Ja pēc nomas attiecību izbeigšanas un Iznomātāja uzaicinājumā norādītajā termiņā, Zeme netiek nodota Iznomātājam saskaņā ar Līguma 7.4.punktu, Iznomātājs ir tiesīgs par Zemes nodošanas nokavējumu piemērot bijušajam Nomniekam līgumsodu 0.1% apmērā no pēdējā gada nomas maksas par katru nokavēto dienu.
	6. Ja Nomnieks pēc Iznomātāja rakstiska uzaicinājuma neierodas uz nodošanas-pieņemšanas akta parakstīšanu, Iznomātājs vienpusēji pieņem Zemi. Visa tajā brīdī uz Zemes esošā kustamā manta tiks uzskatīta par pamestu mantu un Iznomātājs būs tiesīgs pārņemt to savā īpašumā.
	7. Nododot Zemi atpakaļ Iznomātājam, Nomniekam ir pienākums atbrīvot Zemi no Nomnieka īpašumā un turējumā esošām kustamām lietām.
	8. Nomnieks piekrīt, ka jebkura Nomnieka kustama manta, kas pēc nodošanas- pieņemšanas akta parakstīšanas atradīsies uz Zemes, tiks atzīta par pamestu mantu un Iznomātājs būs tiesīgs pārņemt to savā īpašumā. Visus izdevumus, kas saistīti ar kustamās mantas pārņemšanu (tai skaitā izvešanu utt.), apņemas segt Nomnieks.
	9. Jebkādā veidā izbeidzoties nomas attiecībām starp Pusēm, Iznomātājam nav jāatlīdzina jebkādi izdevumi, kas radušies Nomniekam lietojot Zemi.
	10. Nomnieks piekrīt, ka pēc līguma termiņa beigšanās Iznomātājam ir tiesības vienpersoniski lūgt zemesgrāmatai dzēst atzīmi par nomas līgumu *(piemērojams, ja nomas līgums koroborēts zemesgrāmatā.)*
	11. Ēkas un būves pēc nomas Līguma termiņa beigšanās beidz pastāvēt kā Nomnieka īpašuma objekts un tās ir nojaucamas un dzēšamas no Valsts zemes dienesta kadastra informācijas sistēmas, vai arī vienojoties ar Iznomātāju, nododamas tā īpašumā. Ja Pēc Līguma termiņa beigām ēkas un būves netiek nojauktas, Iznomātājam ir tiesības vienpusēji lūgt zemesgrāmatai tās reģistrēt uz sava vārda saskaņā ar Civillikuma 968.pantu un likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14.panta ceturto daļu *(piemēro, ja ar līgumu tiek atļauts Nomniekam celt ēkas un būves un būvju demontāžu pēc Līguma termiņa beigām var neveikt)*.
	12. Puses vienojas, ka nomas Līguma laikā celtās ēkas un būves nav uzskatāmas par nepieciešamiem un derīgiem izdevumiem, ko Nomnieks ir taisījis iznomātājai lietai un Iznomātājam nav jāatlīdzina Nomnieka izdevumi šajā sakarā *(piemēro, ja ar līgumu tiek atļauts Nomniekam celt ēkas un būves).*
	13. Ēkas un būves, kas nomas līguma termiņa laikā uzbūvētas bez Iznomātāja piekrišanas, uzskatāmas par nelikumīgu būvniecību un Nomniekam tās ir jānojauc*.*
3. **Nepārvarama vara**
	1. Puses nav atbildīgas par savu saistību neizpildi, ja tā radusies nepārvaramas varas vai ārkārtas apstākļu ietekmes rezultātā, kurus attiecīgā Puse nevarēja ne paredzēt, ne novērst, ne ietekmēt, un par kuru rašanos tā nenes atbildību, t.sk., stihiskas nelaimes, zemestrīces, plūdi, ugunsgrēki, kara darbība, blokāde, civiliedzīvotāju nemieri, streiki, kā arī Pusēm saistoši normatīvie akti, t.sk. ierobežojumi/aizliegumi dabas aizsardzības nolūkos, saskaņā ar kuriem Pusēm nav iespējas izpildīt Līgumā noteiktās saistības. Par šādu apstākļu iestāšanos Pusei ir nekavējoties, bet ne vēlāk kā 5 (piecu) darba dienu laikā (minētais termiņš neattiecas uz konstatētām dabas vērtībām), rakstveidā jāpaziņo otrai Pusei, pretējā gadījumā atsaukšanās uz nepārvaramu varu ir uzskatāma par nepamatotu.
	2. Ja iestājas nepārvarama vara vai ārkārtas apstākļi, Līguma saistības tiek pagarināts par laika periodu, no nepārvaramas varas vai ārkārtas apstākļu iestāšanās, līdz to seku novēršanas brīdim.
	3. Ja nepārvarama vara vai ārkārtas apstākļi un to sekas turpina darboties ilgāk par 3 (trīs) mēnešiem, Puses iespējami drīz sāk sarunas par Līguma izpildes alternatīviem variantiem vai arī izbeidz Līgumu.
4. **Pārējie noteikumi**
	1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu un abpusēji izdevīgu.
	2. Puses vienojas, ka šajā Līgumā paredzētās saistības pildīs personīgi. Izņēmumi no šī noteikuma iespējami, ja:
		1. abas Puses pirms šajā Līgumā paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījumu tiesību cesiju;
		2. kādas no Pusēm saistību tiesību pārņemšana noteikta ar likumu, tiesas spriedumu vai normatīvos aktos noteiktā kārtībā reģistrēta Uzņēmumu reģistrā. Pusei, kuras saistību tiesības pārņemtas, ir pienākums nekavējoties paziņot elektroniski uz sekojošu e-pasta adresi: lvm@lvm.lv (gadījumā, ja puse, kuras saistību tiesības tiek pārņemtas ir Nomnieks), \_\_\_\_\_\_\_\_\_ (gadījumā, ja Puse, kuras saistību tiesības ir pārņemtas ir LVM) un 3 (trīs) dienu laikā rakstiski informēt otru Pusi par saistību tiesību pārņemšanas tiesisko pamatu un saistību tiesību pārņēmēju
	3. Šis Līgums sastādīts latviešu valodā trīs eksemplāros uz \_\_\_\_ lapām ar \_\_\_\_\_ pielikumiem, no kuriem viens Līguma eksemplārs paliek Iznomātājam, viens Nomniekam, viens attiecīgajai zemesgrāmatu nodaļai, kurš līdz iesniegšanai glabājas pie Nomnieka. Visiem Līguma eksemplāriem ir vienāds juridiskais spēks (*piemēro līgumiem kuri tiks koroborēti zemesgrāmatā*)*.*

*vai*

9.3. Šis Līgums sastādīts latviešu valodā divos eksemplāros uz \_\_\_\_ lapām ar \_\_\_\_\_ pielikumiem, no kuriem viens Līguma eksemplārs paliek Iznomātājam, viens Nomniekam. Abiem Līguma eksemplāriem ir vienāds juridiskais spēks*.*

*Vai*

*9.3. Šis Līgums sastādīts latviešu valodā uz \_\_\_\_ lapām ar \_\_\_\_\_ pielikumiem, parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.*

* 1. Puses apliecina, ka katras no Pusēm iesniegtos personas datus drīkst apstrādāt tikai šajā Līgumā noteiktajiem mērķiem un saskaņā ar spēkā esošo normatīvo aktu prasībām, kā arī Puses apņemas neuzglabāt personas datus ilgāk, kā tas nepieciešams mērķim, kam tie ir nodoti.
	2. Puses ir atbildīgas par katras Puses darbinieku, kas norādīti Līgumā vai tiks iesaistīti Līguma izpildē, datu apstrādes tiesiskā pamata nodrošināšanu atbilstoši normatīvo aktu prasībām.
	3. Līguma parakstīšanas brīdī tam ir sekojoši pielikumi, kas ir Līguma neatņemama sastāvdaļa:
		1. Pielikums Nr. 1 Zemes robežu plāns/zemes vienības daļas plāns/ zemes robežu skice (kurā norādīts plāna mērogs).
		2. Pielikums Nr.2 Pieņemšanas nodošanas akts;
		3. Pielikums Nr.3 Līgumpartnera rīcības kodekss.
		4. Pielikums Nr.4 Nogabalu apraksts par mežaudzes sastāvu (*piemēro, ja atrodas mežs*)
	4. Pušu pārstāvji:
		1. Iznomātāja pārstāvis: \_\_\_\_\_\_\_\_\_\_,  mob. tālr. \_\_\_\_\_\_\_\_, e-pasts: \_\_\_\_\_\_\_@lvm.lv , kura ir atbildīga par Līguma administrēšanu Iznomātāja vārdā;
		2. Nomnieka pārstāvis: \_\_\_\_\_\_\_\_\_mob. tālr. \_\_\_\_\_\_\_\_, e-pasts: \_\_\_\_\_\_\_\_\_\_\_\_ , kurš ir atbildīgs par Līguma administrēšanu Nomnieka vārdā.
	5. Visi paziņojumi, pieprasījumi, iesniegumi, tai skaitā rēķini, šī Līguma sakarā nosūtāmi uz zemāk minētajām adresēm (ievērojot Līguma 9.9. punkta nosacījumus), un tiek uzskatīti par saņemtiem, kad nogādāti personīgi vai pa faksu ar saņemšanas apstiprinājumu, vai septiņas dienas pēc tam, kad nosūtīti pa pastu Latvijas teritorijā ierakstītā vēstulē. Ja Puse par juridiskās adreses vai adreses korespondences saņemšanai maiņu nav paziņojusi otrai Pusei vai nav to izdarījusi savlaicīgi, tad otras Puses paziņojumi tiek uzskatīti par saņemtiem, ja tie tika nosūtīti uz Latvijas Republikas Komercreģistrā ierakstīto Puses juridisko adresi (juridiskām personām) vai uz Līgumā norādīto Nomnieka adresi (fiziskām personām). Cita veida paziņojumi Pusei nav saistoši.
	6. Puses vienojas, ka rēķini tiks sagatavoti elektroniski, būs derīgi bez paraksta un Nomniekam tiks nosūtīti uz Nomnieka šajā Līgumā norādīto elektroniskā pasta adresi. Nomniekam ir pienākums 5 (piecu) dienu laikā rakstiski informēt Iznomātāju par sava elektroniskā pasta adreses maiņu, pretējā gadījumā Iznomātāja izrakstītie rēķini tiks uzskatīti par saņemtiem, ja tie nosūtīti uz Līgumā norādīto Nomnieka elektroniskā pasta adresi.
	7. Mainot savu nosaukumu, adresi, citus rekvizītus, vai mainījusies cita būtiska informācija, kas var ietekmēt Līguma pienācīgu izpildi, Puses apņemas rakstiski nekavējoties par to paziņot otrai Pusei. Puses uzņemas pilnu atbildību par šī pienākuma savlaicīgu nepildīšanu.
	8. Šis Līgums pilnībā apliecina pušu vienošanos. Nekādi mutiski papildinājumi netiks uzskatīti par šī Līguma noteikumiem. Pēc šī Līguma parakstīšanas visa iepriekšējā sarakste un vienošanās, līgumi zaudē spēku.
1. ***Pušu juridiskās adreses un rekvizīti:***

***Iznomātājs: Nomnieks:***

|  |  |
| --- | --- |
| **AS “Latvijas valsts meži”***Vaiņodes iela 1, Rīga, LV –1004**tālr.* *67610015;**e-pasts:* *lvm@lvm.lv**Reģ. Nr.: 40003466281;***AS “SEB banka”**,bankas kods: UNLALV2Xkonts  LV10 UNLA 0003 0304 6754 4\_\_\_\_\_\_\_\_\_\_\_\_\_\_\_\_\_\_\_\_\_\_\_  | \_\_\_\_\_\_\_\_\_\_\_\_\_\_\_\_\_\_\_ |

*Šis līgums ir parakstīts ar drošu elektronisko parakstu un satur laika zīmogu*

Pielikums Nr.2

# Zemes Nodošanas – pieņemšanas akts

*\_\_\_\_\_\_\_\_\_\_\_\_\_\_\_\_\_ 20\_\_.gada \_\_\_. \_\_\_\_\_\_\_\_\_\_\_\_*

*Vai*

*Sagatavošanas datums 20\_\_.gada \_\_.\_\_\_\_\_\_\_\_\_\_\_\_\_\_\_*

*Parakstīšanas datums ir pēdējā pievienotā droša elektroniskā paraksta un tā laika zīmoga datums*

**Akciju sabiedrība “Latvijas valsts meži”**, vienotais reģistrācijas Nr.40003466281, tās Nekustamo īpašumu pārvaldes \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*amats, vārds, uzvārds*), kurš rīkojas uz pilnvarojuma pamata (turpmāk – Iznomātājs)no vienas puses, un

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ (*fiziskām personām vārds, uzvārds, personas kods/ juridiskajām personām nosaukums, reģistrācijas nr., pārstāvja vārds, uzvārds, amats, kura pārstāvības tiesības – tiesības pārstāvēt atsevišķi, reģistrētas Komercreģistrā, pārbaudītas reģistrā www.lursoft.lv*), (turpmāk – Nomnieks)no otras puses,

kopā tekstā saukti – Puses (turpmāk - Puses),

sastādījām šo aktu par to, ka Iznomātājs nodod un Nomnieks pieņem lietošanā un apsaimniekošanā:

1. Zemi ar kopējo platību\_\_\_\_\_\_\_\_ ha, kas atrodas \_\_\_\_\_\_\_novada \_\_\_\_\_\_\_\_\_pagastā, \_\_\_\_ reģiona \_\_\_ iecirkņa \_\_\_\_ kvartālu apgabala \_\_\_ kvartāla \_\_\_\_\_ nogabalā (-os), ir izvietota zemes vienībā (-ās) ar kadastra apzīmējumu(-iem) \_\_\_\_\_\_\_\_\_\_\_\_\_\_\_\_\_\_\_\_\_\_ un ietilpst nekustamā īpašuma \_\_\_\_\_\_\_\_, kadastra Nr.\_\_\_\_\_ sastāvā (turpmāk - Zeme).
2. Nomnieks ir iepazinies ar Zemes faktisko stāvokli, Zemes robežas dabā Nomniekam ir ierādītas un Nomnieks ir informēts par lietošanas iespējām un darbības veidiem.
3. Nodošanas – pieņemšanas akts sastādīts latviešu valodā 3 (trīs) identiskos eksemplāros, katrs uz vienas lapas, no kuriem viens paliek Iznomātājam, viens Nomniekam, viens attiecīgajai zemesgrāmatu nodaļai, kurš līdz iesniegšanai glabājas pie Nomnieka. Visiem Nodošanas – pieņemšanas akta eksemplāriem ir vienāds juridiskais spēks (*piemēro līgumiem kuri tiks koroborēti zemesgrāmatā*)*.*

vai

1. Nodošanas – pieņemšanas akts sastādīts latviešu valodā, 2 (divos) identiskos eksemplāros, katrs uz vienas lapas, no kuriem viens paliek Iznomātājam, viens Nomniekam.

*Vai*

*3. Nodošanas – pieņemšanas akts sastādīts latviešu valodā, parakstīts elektroniski ar drošu elektronisko parakstu, kas satur laika zīmogu. Dokumenta abpusējas parakstīšanas datums ir pēdējā parakstītāja pievienotā laika zīmoga datums un laiks*

1. Nodošanas – pieņemšanas akts ir Līguma neatņemama sastāvdaļa.

 **Platību nodeva: Platību pieņēma:**

|  |  |  |  |
| --- | --- | --- | --- |
|

|  |  |
| --- | --- |
| **AS „Latvijas valsts meži”** Reģistrācijas Nr.40003466281Juridiskā adrese:Vaiņodes iela 1, Rīga, LV- 1004Tālrunis: 67610015, e-pasts: lvm@lvm.lv\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

 |  |

*Šis dokuments ir parakstīts ar drošu elektronisko parakstu un satur laika zīmogu*

|  |  |
| --- | --- |
|  | AKCIJU SABIEDRĪBA ”LATVIJAS VALSTS MEŽI” reģistrācijas Nr.40003466281 |

Līguma Pielikums Nr. 3

**LĪGUMPARTNERA rīcības kodekss**

1. **Vispārīgā informācija**

Akciju sabiedrība “Latvijas valsts meži” (LVM), kas nodibināta valstij piekrītošās un valsts īpašumā esošās meža zemes apsaimniekošanai un aizsardzībai, nodrošina valsts mežam piemītošo, sabiedrības akceptēto ekoloģisko un sociālo funkciju realizāciju, valsts meža vērtības saglabāšanu, vairošanu un ienākumus meža īpašniekam – valstij. Ar mērķi līdzsvarot ekonomisko, sociālo un vides jomu attīstību LVM papildus normatīvajiem tiesību aktiem nosaka minimālās prasības Līgumpartnerim, to Līguma izpildē piesaistītajiem apakšuzņēmējiem un darbiniekiem.

*Līgumpartnera rīcības kodekss* ir neatņemama Līguma sastāvdaļa un tā prasības vienādi attiecas uz visām personām, kas noslēgušas Līgumu ar LVM*.* Līgumpartnerim ir pienākums ieviest *Līgumpartnera rīcības kodeksa* prasības visā tā saimnieciskajā darbībā kā arī nodrošināt prasību ievērošanu un izpildes kontroli. Līgumpartnerim izvirzītās prasības tikpat lielā mērā attiecas uz to Līguma izpildē piesaistītajiem apakšuzņēmējiem un darbiniekiem.

Līgumpartneris apņemas bez rakstiskas LVM piekrišanas neizpaust informāciju, kas iegūta Līguma izpildes rezultātā. Līgumpartneris uzskatīs par konfidenciālu jebkuru informāciju, kas tam tapusi zināma attiecībā uz LVM un tā uzņēmējdarbību, klientiem un sadarbības partneriem.

1. **Cilvēktiesības**

Līgumpartnerim ir pienākums ievērot cilvēktiesību normas, identificēt un iespējami samazināt ietekmi uz cilvēktiesībām, kā arī nodrošināt atbilstošu koriģējošu darbību veikšanu jebkurā cilvēktiesību pārkāpuma gadījumā.

1. **Korupcijas un kukuļošanas aizliegums**

Līgumpartnerim ir pienākums ievērot pretkorupcijas tiesību normas, tajā skaitā nepiedāvāt un nepieņemt kukuli, priekšrocības vai citus labumus nolūkā iegūt vai saglabāt sadarbību vai jebkuru citu labumu vai priekšrocību.

1. **Darba tiesības**

**4.1.Darbinieku pamattiesības**

Līgumpartnerim ir pienākums atzīt darbinieku tiesības apvienoties organizācijās, būt organizāciju biedram, izvēlēties savus pārstāvjus un slēgt darba koplīgumu. Līgumpartneris nedrīkst izmantot piespiedu darbu. Līgumpartnerim ir pienākums pret saviem darbiniekiem izturēties ar cieņu. Līgumpartnerim aizliegta jebkāda veida diskriminācija, draudēšana ar vardarbību, jebkāda fiziska vai mutiska aizskaršana vai cita veida nelikumīga aizskaroša rīcība. Līgumpartnerim aizliegts nodarbināt personu, kura nav tiesīga uzturēties Latvijas Republikā.

* 1. **Bērnu un jauniešu darbs**

Līgumpartnerim ir aizliegts pastāvīgā darbā nodarbināt darbiniekus, kuri nav sasnieguši 15 gadu vecumu vai kuri līdz 18 gadu vecuma sasniegšanai turpina iegūt pamatizglītību. Ja Līgumpartneris nodarbina jauniešus, kuri ir sasnieguši minimālo nodarbinātības vecumu, bet ir jaunāki par 18 gadiem, Līgumpartneris nodrošina, lai netiktu apdraudēta jauniešu veselība, drošība vai tikumība, kā arī lai jaunieši netiktu nodarbināti bīstamos darba apstākļos vai darbos, kas varētu kaitēt jauniešu izglītībai.

* 1. **Darba samaksa un darba laiks**

Līgumpartnerim ir pienākums ievērot darba tiesību normas. Līgumpartnerim ir pienākums maksāt darbiniekiem vismaz valstī noteikto minimālo darba algu. Līgumpartneris nodrošina, ka darba samaksa un tās noteikumi darbiniekiem ir saprotami un godīgi, kā arī atbilst normatīvajiem tiesību aktiem vai darba koplīgumam. Līgumpartneris nodrošina, lai darba stundu skaits atbilst valstī noteiktajam saskaņā ar normatīvajiem tiesību aktiem vai darba koplīgumam. Līgumpartneris nodrošina vismaz vienu brīvdienu septiņu darbdienu nedēļā.

* 1. **Veselība un drošība**

Līgumpartnerim ir pienākums nodrošināt darbiniekiem drošu un veselībai nekaitīgu darba vidi atbilstoši normatīvajiem tiesību aktiem. Līgumpartneris nodrošina, ka tā darbinieki un piegādātāji ir informēti par veselības un drošības prasībām, tajā skaitā par Līgumā noteiktajām LVM prasībām, kā arī par atbilstošu attiecīgo darbinieku apmācību tiem saprotamā valodā un aprīkojumu. Līgumpartnerim ir pienākums nodrošināt un kontrolēt darbinieku kvalifikācijas un aprīkojuma atbilstību LVM un Latvijas Republikas normatīvajiem tiesību aktiem, rīkojot pārbaudes darbu izpildes vietās un samērīgi ar darbību mērogu un intensitāti nodrošināt atbilstošas koriģējošas darbības. Līgumpartnerim ir pienākums informēt LVM par katru nelaimes gadījumu darbā. Līgumpartnerim ir pienākums nodrošināt darbiniekus ar pienācīgu apgaismojumu, piekļuvi pirmās palīdzības aprīkojumam.

1. **Vide**

Līgumpartnerim ir pienākums ievērot vides aizsardzības prasības, kas noteiktas LVM un Latvijas Republikas normatīvajos tiesību aktos. Līgumpartneris nodrošina, ka tā darbiniekiem ir zināšanas un izpratne par vides aizsardzības prasībām un ir pieejams atbilstošs aprīkojums vides aizsardzības pienākumu efektīvai izpildei. Līgumpartneris sistemātiski identificē procesus, kuriem ir potenciāla ietekme uz apkārtējo vidi, tajā skaitā bīstamu vielu glabāšana un rīcība ar tām, novērtē alternatīvas pieejas un nosaka atbilstošas koriģējošas darbības, un informē par tiem darbiniekus. Līgumpartneris nodrošina piesardzības pasākumu ievērošanu ugunsnedrošajā periodā. Līgumpartneris nodrošina, ka darbinieki spēj pienācīgi reaģēt ārkārtas situācijās. Līgumpartnerim ir pienākums informēt LVM par ārkārtas situācijām un konstatētajām nelikumīgām darbībām mežā. LVM aicina Līgumpartneri pielietot videi draudzīgas tehnoloģijas.

**Jautājumu gadījumā LVM aicina zvanīt Līgumā norādītajai kontaktpersonai vai sūtīt jautājumus uz LVM elektroniskā pasta adresi** **lvm@lvm.lv****.**

**LVM izvērtēs katru gadījumu, kad no trešajām personām tiks saņemta informācija par *Līgumpartnera rīcības kodeksa* prasību pārkāpumu*.***

***Ar parakstu apliecinu, ka esmu iepazinies ar Līgumpartnera rīcības kodeksu, tā saturs man ir saprotams un apņemos ar to iepazīstināt savus darbiniekus.***

 LĪGUMPARTNERIS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ***/\_\_\_\_\_\_\_\_\_\_\_\_\_\_/***

20\_\_.gada \_\_\_.\_\_\_\_\_\_\_\_\_\_\_

*Šis dokuments ir parakstīts ar drošu elektronisko parakstu un satur laika zīmogu*